钦定古今图书集成/明伦汇编/氏族典/第438卷 > 《郑樵通志》 > 以国为氏
## 钦定古今图书集成/明伦汇编/氏族典/第438卷 > 《郑樵通志》 > 以国为氏

“夏氏，亦曰夏后氏，姒姓，颛帝之后也。”当尧之时，有洪
水之患，使鲧治之，九载不成功，乃殛鲧于羽山，用其
子禹为司空，治水有大功，舜以天下授之，是为夏后
氏。今陕州夏县，禹之所都也。禹之受舜禅，至桀，凡十
七君。十四世四百七十一年，为汤所伐，放于南巢。武
王克商，封其后于杞。其非为后不得封者，以夏为氏
焉。又陈宣公之子少西，字子夏，其孙征舒以王父字
为氏，是为陈夏氏也。后汉有夏馥、夏牟。